**Navodila za delo, zgodovina 9.a, torek 24. 3. 2020**

Pozdravljeni, v kolikor ste se kratkočasili, ste ugotovili, da je Franklin Delano Roosevelt zbolel za otroško paralizo. Ker svoje bolezni in ohromljenosti ni želel obešati na veliki zvon, deliti z javnostjo, je le to prikrival s tem, da je v javnosti vedno sedel.

**KOLIKO ŽRTEV JE POVZROČILA 2. SVETOVNA VOJNA UČ STR. 49, 50; DZ STR. 32**

**Opustošenje po vojni.**

Odpri učbenik na strani 49. Preberi prvi odstavek in si oglej tabelo prikaza števila žrtev vojne v nekaterih državah.

Odpri delovni zvezek na strani 32. Preglej tabelo pri 1. nalogi. Osredotoči se na razlike med številom žrtev med vojaki in civilisti. Reši nalogo 1. Pri nalogi 1C ti je lahko v pomoč tudi slika v UČ na str. 49 zgoraj.

Z razumevanjem preberi besedilo v UČ na str. 49 in 50 zgoraj. Reši nalogo 2 v DZ str. 32.

AKTUALIZACIJA

Poglej spodnjo sliko v UČ str. 49 (preberi besedilo ob sliki), prikazuje delovanje črnega trga, ki nastane zaradi pomanjkanja surovin in izdelkov. Nekateri skušajo stanje izkoristiti v svojo korist. Ko se je pojavila epidemija korona virusa v Sloveniji je cena razkužil v trgovinah v enem dnevu poskočila za približno 300%. Država je prepozno reagirala. V naslednjih dneh je vlada določila najvišjo dovoljeno ceno za zaščitno opremo (maske, rokavice…), s tem je posegla v tržno gospodarstvo. V nadaljevanju stanja epidemije, se lahko zgodi, ponovno pomanjkanje nekaterih artiklov in s tem nenadzorovana rast cen. Razmisli, cene katerih artiklov lahko uidejo izpod meje razumnega in zakaj? Ogovor zapiši v DZ str. 32 pod tabelo pri nalogi 2.

**Obračun z vojnimi zločinci**

Z razumevanjem preberi besedilo v UČ str. 50 (tudi rubriko Ali veš). Reši nalogi 3 in 4 v DZ str. 32.

V UČ str. 50 poišči pojem **demilitarizacija i**n se nauči njegov pomen.

KRATKOČASNIK

Največji proces proti vojnim zločincem je potekal v Nűrnbergu. Podatke o sojenju lahko poiščeš na spletu, domači knjižnici …, veliko je tudi filmov posnetih na tematiko obračuna z vojnimi zločinci.

Pridobljene informacije lahko dopišeš pod nalogi 3 in 4 v DZ str. 32.

Uspešno delo.

Učiteljica Darja Skopec